Carme Elías

**Carme Elias i Boada**, nada en Barcelona o 14 de xaneiro de 1951, é unha actriz catalá.

## Traxectoria 
Carme Elías estudou no Institut del Teatre de Barcelona con profesores como Albert Boadella, Hermann Bonnin ou Fabià Puigserver e completou a súa formación artística na escola de Lee Strasberg de Nova York.

En 1974 comezou a súa carreira teatral con *La señorita Julia*, de Adolfo Marsillach, destacando notablemente na escena catalá con *Terra baixa*, de Àngel Guimerà. Debutou no cinema con ''L'orgia*, de Francesc Bellmunt, e a súa popularidade creceu grazas á televisión: en 1983 interveu na serie *Anillos de oro*, de Pedro Masó, un ano despois no programa *Y sin embargo... te quiero* e en 1986 protagonizou *Turno de oficio*, dirixida por Antonio Mercero. En 2013 actuou en *Fum*, dirixida por Josep Maria Miró Coromina.

Tamén asumiu papeis salientables en filmes como *Stico* (Jaime de Armiñán, 1985), *El rey pasmado* (Imanol Uribe, 1991), *La flor de mi secreto* (Pedro Almodóvar, 1995), *Os aires difíciles* (Gerardo Herrero, 2006) e *Camino* (Javier Fesser, 2008), polo que gañou o premios Goya á mellor actriz.

Paralelamente, realizou labores de dobraxe de actrices como Nastassja Kinski, Daryl Hannah, Sigourney Weaver ou Demi Moore.

En 2008 volveu á televisión de ámbito estatal coa serie *Herederos*, protagonizada por Concha Velasco. En 2016 participou en dous capítulos da segunda temporada da serie *Cites* de TV3. En 2018 interveu na obra de teatro *Temps salvatge*, de Josep Maria Miró i Coromina e en 2019 dirixiuna Guido Torlonia en *Què va passar amb Bette Davis i Joan Crawford?'', xunto a Vicky Peña.

## Recoñecementos 
En 2019, Acadèmia del Cinema Català nomeouna membro de honra e en 2021 recibiu o premio Gaudí d'Honor. En decembro de 2022, foille outorgada a Medalla de Ouro ao Mérito nas Belas Artes do Goberno de España.

## Filmografía 
* 1978. ''L'orgia*, de Francesc Bellmunt
* 1982. *Luis y Virginia*, de Jaime Chávarri
* 1982. *Entre parèntesis*, de S. Fàbregas
* 1983. *Victòria, la gran aventura d'un poble*, de A. Ribas
* 1985. *Stico*, de Jaime de Armiñan
* 1986. *Puzle*, de L. J. Comeron.
* 1988. *Massa vell per a morir jove*, de Isabel Coixet
* 1989. *El pont de Varsòvia*, de Pere Portabella
* 1990. *Capità Escalaborn*, de Carles Benpar
* 1991. *El rey pasmado*, de Imanol Uribe
* 1993. *Els de davant*, de J. Garay
* 1993. *Caramboles*, de J. Font
* 1994. *Los peores años de nuestra vida*, de Emilio Martínez-Lázaro
* 1995. *La flor de mi secreto*, de Pedro Almodóvar
* 1996. *Pesadilla por un rico*, de Fernando Fernán-Gómez
* 1997. *En brazos de la mujer madura*, de M. Lombardero
* 1997. *La vida privada*, de V. Pérez
* 1998. *Manos de seda*, de C. Martínez Herrada
* 1999. *No respires (el amor no está en el aire)*, de J. Potau
* 2000. *Morir (o no)*, de Ventura Pons
* 2002. *Bestiario*, de V. Pérez Herrero
* 2003. *Haz conmigo lo que quieras*, de R. de España
* 2004. *Sévigné*, de M. Balletbó
* 2006. *Oa aires difíciles*, de Gerardo Herrero
* 2008. *Camino*, de Javier Fresser
* 2010. *Planes para mañana*, de Juana Macías
* 2011. *¿Estás ahí?*, de Roberto Santiago
* 2012. *Tengo ganas de ti*, de Fernando González Molina
* 2013. *La distància més llarga*. Dirigida per Claudia Pinto
* 2018. *Quién te cantará*, de Carlos Vermut
* 2019. *Las consecuencias*, de Claudia Pinto

## Notas 
## Véxase tamén 
### Ligazóns externas 
* Entrevista en ADN.es (16/08/2008)
* Entrevista en *El Mundo'' (13/10/2008)